section_heading: Povijest
paragraph_text: Armijska grupa Rohr formirana je u 24. svibnja 1915. od jedinica koja su do tada činile Grupu Rohr. Njezinim zapovjednikom imenovan je Franz Rohr kojemu je načelnik stožera bio podmaršal Karl Scotti. Sjedište stožera armijske grupe bilo je u Villachu. Armijska grupa nalazila se u sastavu Jugozapadnog fronta, te je na Talijanskom bojištu držala položaje na južnim dijelovima koruških Alpa radi zaštite Koruške od prodora talijanskih snaga. U sastav armijske grupe ušle su 92. pješačka divizija, 57. gorska, te 59. gorska brigada koja je premještena s Istočnog bojišta.